جمهور باشقانی رجب طیب اردوغان ایستانبول-دا کئچیریلن 16-جی اولوسلار آراسی ساوونما صنایعسی سرگی‌سینده (IDEF) ویدئو مراجعت ایله چیخیش ائدیب.
دؤولت باشچی‌سی دئییب کی، تورکیه قارشییا چیخان بیر چوخ مانعه‌لره، گیزلی و آچیق تحریم لره باخمایا‌راق، ساوونما صنایعسی اینکیشاف ائتدیرمه‌یه بؤیوک اهمیت وئریر. تورکیه-نین ساوونما صنایعسی ایش قولو سون ایللرده بوتون دونیا طرفیندن حیرانلیقلا ایزلنیلن بیر اوغور حکایه‌سی یازیر. صنایعمیز زره ‌لی آراج لار، توپ لار، راکت‌لر، هاوا هوجومون‌دان ساوونما سیستم‌لری، موناقیشه زونا‌لاریندا سیناق‌دان کئچیریلن هر جور سلاح و رادار سیستم‌لری ایله اؤز پتانسیلینی بیر داها نوماییش ائتدیردی.
جمهور باشقانی اردوغان تورکیه-نین پیلوت‌سوز اوچاق تکنولوژی ساحه‌سینده‌کی ایمکان‌لارینی یوکسک قیمتلندیریب، بو ساحه‌ده دونیانین ایلک اوچ اؤلکه‌سی آراسیندا اولدوغونو دئییب و بیلدیریب کی، اؤز دؤیوش گمی‌سینی تولید ائدن 10 اؤلکه‌دن بیری اولان تورکیه بو ساحه‌ده ده مهم صادراتچی اؤلکه‌دیر.
تورکیه-نین ساوونما صنایع سینده ایز قویا‌جاق 850 فرق‌لی لاییحه‌نی "حساس‌لیقلا" حیاتا کئچیردیگینی سؤیله‌ین دؤولت باشچی‌سی اونو دا دئییب کی، کئچن ایل 4،4 میلیارد دو‌لارلیق صادرات رقمینه چاتدیق. بو ایلین ایلک آلتی آییندا 2،3 میلیارد دو‌لارلیق رکورد صادرات سویه‌سینه نایل اولدوق. 2023-جو ایلده هدفیمیز 6 میلیارد دو‌لاردیر. ساوونما صنایع سینده‌کی بیلیک و تجروبه‌میزی دوست‌لاریمیزین فایدالانماسی اوچون تقدیم ائتمک‌دن ممنونوق.
جولای‌ین 28-نه قدر داوام ائده‌جک ان بؤیوک قلوبال ساوونما تدبیرلریندن بیری اولان بو سرگیده قورو نقلیات واسیطه‌لری، سلاح‌لار، رادارلار، هاواجیلیک سیستم‌لری، راکت‌لر، لجستیک واسطه‌لری، تجهیزات آوا‌دان‌لیغی و تهلوکه‌سیزلیک سیستم‌لری ده داخیل اولماقلا، بیر سیرا ساوونما محصول‌لاری نوماییش ائتدیریلیر.
